
AVIZ

asupra proiectului de Lege pentru modificarea şi completarea Legii administraţiei publice locale nr. 215/2001
Cu adresa nr. PL.x. 52 din 13 februarie 2006, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare, Comisia pentru buget, finanţe şi bănci cu proiectul de Lege pentru modificarea şi completarea Legii administraţiei publice locale nr. 215/2001.
In urma examinării proiectului de Lege, în şedinţa din data de 21.02.2006, Comisia, cu unanimitate de voturi, a hotărât întocmirea unui aviz favorabil cu următorul amendament:
După Art. II se introduce un articol nou „Art. II1”, care va avea următorul cuprins:

„Art. II1. Persoanele pensionate anticipat, alese ca membri ai Consiliilor locale sau judeţene, după caz, pot beneficia de prevederile art. 94 alin. (1) din Legea nr. 19/2000 privind sistemul public de pensii şi alte drepturi de asigurări sociale, cu modificările şi completările ulterioare.”

Motivaţie: - pentru asigurarea pentru aceste categorii de persoane a drepturilor cuvenite potrivit legii.

